**ΔΗΜΟΣ ΗΡΟΔΟΤΟΥ \* ΕΥΣΤΑΘΙΟΣ ΞΕΝΟΦΩΝΤΟΣ**

**Αφήγηση**

Γεννάρη, Μάρτη του 57, έφυγαν για τη Λευτεριά

δύο Ηρωικά παιδιά, για λυτρωμό του τόπου.

Γεννάρη θυσιάστηκε ο Δήμος Ηροδότου,

τον Μάρτη ακολούθησε ο Ευστάθιος Ξενοφώντος.

Ήταν και οι δυο από το Φοινί, όλη η Κύπρος τους θρηνεί,

μα παραμένουν ζωντανοί στη σκέψη μας και στη ψυχή.

**ΔΗΜΟΣ ΗΡΟΔΟΤΟΥ \* ΕΥΣΤΑΘΙΟΣ ΞΕΝΟΦΩΝΤΟΣ**

**Στίχοι**

Μάνες, γυναίκες και παιδιά

ντύθηκαν μες στα μαύρα.

Θρηνούν τους δυο σταυραετούς

απ’ το Φοινί της Λεμεσού,

που δεν αντέχαν τη σκλαβιά

και φύγαν στα ουράνια.

ΡΕΦΡΑΙΝ

Ο θρήνος για τους ήρωες,

Ξενοφώντος, Ηροδότου,

κάλεσμα ήταν λευτεριάς,

οργή Θεού κι ανθρώπου,

ήτανε πρόσταγμα καρδιάς

να διώξουν τα δεσμά σκλαβιάς.

Το αίμα των λεβεντονιών

έσπειρε φόβο στον εχθρό,

για να ’ρθει η άγια Λευτεριά

την Κύπρο ν’ αγκαλιάσει,

να κελαηδήσουν τα πουλιά,

να ανθίσει πάλι η πλάση.